Lav et referat af nedenstående tekst:

Tekst:
Ja til at afskaffe forsvarsforbeholdet. Det var nok ikke det, der blev forventet af landets mest EU-skeptiske kommune – i hvert fald hvis man kigger på tidligere valg. Læsø Kommune har ved tidligere EU-valg været den mest skeptiske kommune i landet. Og hos Erling Mortensen var der heller ikke tvivl om, at krydset skulle sættes i nej-boksen. Alligevel kunne han konstatere, at resultatet af afstemningen på øen viste et overraskende ja. - Det må jeg indrømme, det havde jeg ikke troet, fortæller han. Han fortsætter: - Det kan vi ikke lave om på, folk har truffet deres valg. Tæt løb Det endte dog i tæt løb med 50,4 procent, der stemte ja, overfor 49,6 procent, der stemte nej. Læsø Kommune blev den allerførste kommune, som havde et resultat klar omkring klokken 20.25. TV2 Nord har tidligere fortalt om den EU-skeptiske kommune. Blandt andet kunne vi fortælle, at det i en undersøgelse fra analyseinstituttet Electica fremgår, at 63,3 procent af borgerne i Læsø Kommune i gennemsnit har stemt nej til mere EU siden 1992. På det nu lukkede valgsted på Læsø har Erling Mortensen affundet sig med resultatet. - Jeg tror ikke, der bliver så meget hurlumhej, slutter han.

Referat:
Erling Mortensen fra Læsø stemte nej - helt i tråd med at Læsø Kommune ved tidligere EU-valg har været den mest skeptiske kommune i landet. I dag blev det, på trods af Erlings nej, et ja fra Læsø Kommune.